Merriweather Post Pavilion

Merriweather Post Pavilion é o oitavo álbum de estudio da banda estadounidense de indie rock Animal Collective, editado o 6 de xaneiro do 2009 a través do selo Domino Records. O grupo gravou o álbum como un trío cos membros Panda Bear (Noah Lennox), Avey Tare (Dave Portner) e Geologist (Brian Weitz), con coprodución de Ben H. Allen. O disco chámase así polo local de Columbia, Maryland Merriweather Post Pavilion, onde Portner e Weitz asistían a concertos na súa mocidade. Con preto de 55 minutos de duración, é o traballo máis longo do grupo dende a súa estrea, Spirit They're Gone, Spirit They've Vanished.

En Merriweather Post Pavilion, a banda continuou a explorar o son baseado na electrónica que aparecía no seu álbum anterior, Strawberry Jam, pero prefire un estilo de produción exuberante en comparación co seu predecesor. Baseándose sonicamente no álbum en solitario de Panda Bear de 2007, Person Pitch, e traballando en gran medida sen guitarras, a banda fixo un uso extensivo de samplers e sintetizadores como instrumentos principais, así como dunha reverberación prominente. A banda tamén instalou sistemas de megafonía no estudio nun intento de replicar a enerxía dos seus concertos en directo.

O álbum alcanzou o posto número 13 na lista Billboard 200 e o número 2 nas listas de álbums independentes dos Estados Unidos. Segundo o sitio web de críticas Metacritic, Merriweather foi o álbum máis aclamado pola crítica de 2009, e chegou a vender máis de 200 000 copias en 2012. Deu lugar aos sinxelos "My Girls" (nomeado a Mellor Canción de 2009 por Pitchfork e Slant Magazine), "Summertime Clothes" e "Brother Sport". O son pop psicodélico con reverberación do álbum exercería unha ampla influencia na música da década seguinte.

 Listaxe de cancións 

 Notas 

Categoría:Álbums de Animal Collective
Categoría:Álbums musicais de 2009
Categoría:Álbums de Domino Records